plato-philosophy.leges 7.820
μῆκός τε οἶμαι πρὸς μῆκος , καὶ πλάτος πρὸς πλάτος , καὶ βάθος ὡσαύτως δυνατὸν εἶναι μετρεῖν φύσει . σφόδρα γε . εἰ δʼ ἔστι μήτε σφόδρα μήτε ἠρέμα δυνατὰ ἔνια , ἀλλὰ τὰ μέν , τὰ δὲ μή , σὺ δὲ πάντα ἡγῇ , πῶς οἴει πρὸς ταῦτα διακεῖσθαι ; δῆλον ὅτι φαύλως . τί δʼ αὖ μῆκός τε καὶ πλάτος πρὸς βάθος , ἢ πλάτος τε καὶ μῆκος πρὸς ἄλληλα ; ἆρʼ οὐ διανοούμεθα περὶ ταῦτα οὕτως Ἕλληνες πάντες , ὡς δυνατά ἐστι μετρεῖσθαι πρὸς ἄλληλα ἁμῶς γέ πως ; παντάπασι μὲν οὖν . εἰ δʼ ἔστιν αὖ μηδαμῶς μηδαμῇ δυνατά , πάντες δʼ , ὅπερ εἶπον , Ἕλληνες διανοούμεθα ὡς δυνατά , μῶν οὐκ ἄξιον ὑπὲρ πάντων αἰσχυνθέντα εἰπεῖν πρὸς αὐτούς · ὦ βέλτιστοι τῶν Ἑλλήνων , ἓν ἐκείνων τοῦτʼ ἐστὶν ὧν ἔφαμεν αἰσχρὸν μὲν γεγονέναι τὸ μὴ ἐπίστασθαι , τὸ δʼ ἐπίστασθαι τἀναγκαῖα οὐδὲν πάνυ καλόν ; πῶς δʼ οὔ ; καὶ πρὸς τούτοις γε ἄλλα ἔστιν τούτων συγγενῆ , ἐν οἷς αὖ πολλὰ ἁμαρτήματα ἐκείνων ἀδελφὰ ἡμῖν ἐγγίγνεται τῶν ἁμαρτημάτων . ποῖα δή ; τὰ τῶν μετρητῶν τε καὶ ἀμέτρων πρὸς ἄλληλα ᾗτινι φύσει γέγονεν . ταῦτα γὰρ δὴ σκοποῦντα διαγιγνώσκειν ἀναγκαῖον ἢ παντάπασιν εἶναι φαῦλον , προβάλλοντά τε ἀλλήλοις ἀεί , διατριβὴν τῆς πεττείας πολὺ χαριεστέραν πρεσβυτῶν διατρίβοντα , φιλονικεῖν ἐν ταῖς τούτων ἀξίαισι σχολαῖς . ἴσως · ἔοικεν γοῦν ἥ τε πεττεία καὶ ταῦτα ἀλλήλων τὰ μαθήματα οὐ πάμπολυ κεχωρίσθαι . ταῦτα τοίνυν ἐγὼ μέν , ὦ Κλεινία , φημὶ τοὺς νέους δεῖν μανθάνειν · καὶ γὰρ οὔτε βλαβερὰ οὔτε χαλεπά ἐστιν , μετὰ δὲ παιδιᾶς ἅμα μανθανόμενα ὠφελήσει μέν , βλάψει δὲ ἡμῖν τὴν πόλιν οὐδέν . εἰ δέ τις ἄλλως λέγει , ἀκουστέον . πῶς δʼ οὔ ; ἀλλὰ μὴν ἂν οὕτω ταῦτα ἔχοντα φαίνηται , δῆλον ὡς ἐγκρινοῦμεν αὐτά , μὴ ταύτῃ δὲ φαινόμενα ἔχειν ἀποκριθήσεται . δῆλον · τί μήν ; οὐκοῦν νῦν , ὦ ξένε , κείσθω ταῦτα ὡς ὄντα τῶν δεόντων μαθημάτων , ἵνα μὴ διάκενα ἡμῖν ᾖ τὰ τῶν νόμων ; κείσθω μέντοι καθάπερ ἐνέχυρα λύσιμα ἐκ τῆς ἄλλης πολιτείας , ἐὰν ἢ τοὺς θέντας ἡμᾶς ἢ καὶ τοὺς θεμένους ὑμᾶς μηδαμῶς φιλοφρονῆται . δικαίαν λέγεις τὴν θέσιν . ἄστρων δὴ τὸ μετὰ ταῦτα ὅρα τὴν μάθησιν τοῖς νέοις , ἂν ἡμᾶς ἀρέσκῃ λεχθεῖσα ἢ καὶ τοὐναντίον . λέγε μόνον . καὶ μὴν θαῦμά γε περὶ αὐτά ἐστιν μέγα καὶ οὐδαμῶς οὐδαμῇ ἀνεκτόν .
Lemmas: μῆκος τε οἴομαι πρός μῆκος , καί πλάτος πρός πλάτος , καί βάθος ὡσαύτως δυνατός εἰμί μετρέω φύσις . σφόδρα γε . εἰ δέ εἰμί μήτε σφόδρα μήτε ἠρέμα δυνατός ἔνιοι , ἀλλά ὁ μέν , ὁ δέ μή , σύ δέ πᾶς ἡγέομαι , πῶς οἴομαι πρός οὗτος διάκειμαι ; δῆλος ὅτι φαῦλος . τίς δέ αὖ μῆκος τε καί πλάτος πρός βάθος , ἤ πλάτος τε καί μῆκος πρός ἀλλήλων ; ἆρα οὐ διανοέω περί οὗτος οὕτως Ἕλλην πᾶς , ὡς δυνατός εἰμί μετρέω πρός ἀλλήλων ἀμῶς γε πως ; παντάπασι μέν οὖν . εἰ δέ εἰμί αὖ μηδαμῶς μηδαμῇ δυνατός , πᾶς δέ , ὅς λέγω , Ἕλλην διανοέω ὡς δυνατός , μῶν οὐ ἄξιος ὑπέρ πᾶς αἰσχύνω λέγω πρός αὐτός · ὦ ἀγαθός ὁ Ἕλλην , εἷς ἐκεῖνος οὗτος εἰμί ὅς φημί αἰσχρός μέν γίγνομαι ὁ μή ἐπίσταμαι , ὁ δέ ἐπίσταμαι ἀναγκαῖος οὐδείς πάνυ καλός ; πῶς δέ οὐ ; καί πρός οὗτος γε ἄλλος εἰμί οὗτος συγγενής , ἐν ὅς αὖ πολύς ἁμάρτημα ἐκεῖνος ἀδελφός ἐγώ ἐγγίγνομαι ὁ ἁμάρτημα . ποῖος δή ; ὁ ὁ μετρητός τε καί ἄμετρος πρός ἀλλήλων ὅστις φύσις γίγνομαι . οὗτος γάρ δή σκοπέω διαγιγνώσκω ἀναγκαῖος ἤ παντάπασι εἰμί φαῦλος , προβάλλω τε ἀλλήλων ἀεί , διατριβή ὁ πεσσεία πολύς χαρίεις πρεσβύτης διατρίβω , φιλονεικέω ἐν ὁ οὗτος ἄξιος σχολή . ἴσως · ἔοικα γοῦν ὁ τε πεσσεία καί οὗτος ἀλλήλων ὁ μάθημα οὐ πάμπολυς χωρίζω . οὗτος τοίνυν ἐγώ μέν , ὦ Κλεινίας , φημί ὁ νέος δέω μανθάνω · καί γάρ οὔτε βλαβερός οὔτε χαλεπός εἰμί , μετά δέ παιδιά ἅμα μανθάνω ὠφελέω μέν , βλάπτω δέ ἐγώ ὁ πόλις οὐδείς . εἰ δέ τις ἄλλος λέγω , ἀκούω . πῶς δέ οὐ ; ἀλλά μήν ἐάν οὕτως οὗτος ἔχω φαίνω , δῆλος ὡς ἐγκρίνω αὐτός , μή οὗτος δέ φαίνω ἔχω ἀποκρίνω . δῆλος · τίς μήν ; οὐκοῦν νῦν , ὦ ξένος , κεῖμαι οὗτος ὡς εἰμί ὁ δέω μάθημα , ἵνα μή διάκενος ἐγώ εἰμί ὁ ὁ νόμος ; κεῖμαι μέντοι καθά ἐνέχυρον λύσιμος ἐκ ὁ ἄλλος πολιτεία , ἐάν ἤ ὁ τίθημι ἐγώ ἤ καί ὁ τίθημι σύ μηδαμῶς φιλοφρονέομαι . δίκαιος λέγω ὁ θέσις . ἄστρον δή ὁ μετά οὗτος ὁράω ὁ μάθησις ὁ νέος , ἐάν ἐγώ ἀρέσκω λέγω ἤ καί ἐναντίος . λέγω μόνος . καί μήν θαῦμα γε περί αὐτός εἰμί μέγας καί οὐδαμῶς οὐδαμῇ ἀνεκτός .